Eisenach

Eisenach je mesto nachádzajúce sa v západnej časti spolkovej krajiny Durínsko. V roku 2005 malo 43 858 obyvateľovThüringer Landesamt für Statistik . Mesto sa nachádza na úpätí Durínskeho lesa. Medzi pamätihodnosti mesta patrí pomník Martina Luthera, ktorý v meste žil medzi 14. a 17. rokom života ako študent a neskôr počas rokov 1521 až 1522 našiel útočište na neďalekom hrade Wartburg. V Eisenachu sa narodil Johann Sebastian Bach. 

Mesto má pomerne dlhú tradíciu výroby automobilov. Už v roku 1898 tu vyrobili prvý automobil značky Wartburg. Automobilka Automobilwerk Eisenach ukončila výrobu krátko po zániku NDR. Od roku 1992 sa v meste vyrábajú automobily značky Opel.

 Dejiny 
Mesto bolo založené ako tržná osada patriaca k hradu Wartburg. Od 12. storočia bolo mesto nazývané Isinacha.
 1264 – Mesto je jedným zo sídiel rodu Wettinovcov.
 1525 – Meštianstvo sa z veľkej časti pridalo k sedliackemu povstaniu, ktoré bolo potlačené. Za trest bolo mesto obsadené a vyrabované vojskami kniežat. Koncom roku bolo v meste popravených 17 vodcov povstania.
 1572 až 1741 – S krátkou prestávkou hlavné mesto vojvodstva Sasko-Eisenach.
 1617 a 1636 – Mesto postihli a takmer zničili veľké požiare. Až v 19. storočí mesto opäť začalo rásť a prosperovať.
 1869 – v meste bola založená Sociálno-demokratická robotnícka strana.

 Osobnosti mesta 
 Walther von der Vogelweide (* cca 1170 – † cca 1230), nemecky píšuci lyrický básnik a jedna z najväčších postáv nemeckého minnesangu
Martin Luther (* 1483 – † 1546), teológ, kazateľ a reformátor, zakladateľ protestantizmu (reformácia)
Johann Sebastian Bach (* 1685 – † 1750), skladateľ barokovej hudby, slávny organista a čembalista
 Ernst Abbe (* 1840 – † 1905), fyzik, astronóm a sociálny reformátor

 Partnerské mestá 
 Mahiľov, Bielorusko, 1996
 Marburg, Nemecko, 1988
 Sárospatak, Maďarsko, 2008
 Sedan, Francúzsko, 1991
 Skanderborg, Dánsko, 1993
 Waverly, Iowa, USA, 1992

 Referencie 

 Iné projekty 

 Externé odkazy 
Oficiálna stránka


Kategória:Mestá v Durínsku